In nomine Domini nostri Jesu Christi anno incarnationis Dominicæ M. C. LXXXXVIII. Ego Rainaldus primæ Lugdunensis ecclesiæ minister humilis, Stephanus ejusdem ecclesiæ Decanus et Josserannus abbas Insulæ Barbaræ cognitores causæ, ex delegatione Summi Pontificis quæ inter Dnm Nantuellinum Gebennensem episcopum ex una parte, et Cluniaci et S. Eugendi monachos ex parte alia, vertebatur; Ex eo quod idem Episcopus in quibusdam capellis quas eorum monasteria in Gebennensi episcopatu habent, sine assensu et præsentatione ipsorum instituit capellanos, cum ad præscripta monasteria de jure communi præsentationem pertinere, idem monachi constanter affirmarent. Visis et auditis allegationibus utriusque partis et attestationibus cum summo labore et sollicitudine, et virorum prudentium habito consilio: Electionem et præsentationem Capellanorum in his Ecclesiis eisdem monachis adjudicavimus, scilicet Monasterio S. Eugendi in ecclesiis de Seyssiaco et Neviduno et Episcopum Gebennensem ad restitutionem gageriæ quam habebat in Venna ab eadem Ecclesia IX libris prius ei solutis condemnamus, Monasterio Nantuaci in ecclesiis Rumilliaci, Ingiaci, Gigniaci, Talussiaoi, Ameysiaci, Viriaci parvi, Chavornay, Passini, Romagniaci, Breno, Albergamenti, Corcelles, Chandore, Chantré, Serrieres, Arlos, Dorches, Villæ Billiaci et de Chanay, electionem et præsentationem adjudicavimus, Monasterio S. Victoris in ecclesia de Chillonay et ad restituendam gageriam quam eadem Ecclesia a comite habebat, præfatum episcopum condemnamus, Monasterio de Paterniaco in Ecclesia de Tela, Monasterio de Condamina in ecclesia de Thiès electionem et præsentationem similiter adjudicamus; Episcopo vero Gebennensi electionem et præsentationem capellarum in iis Ecclesiis adjudicamus in octo Ecclesiis de Boges, scilicet Sanctæ Radegundis, Seclæ, Jarsiaci, Castellaris, Monte Capella de Certy, Allioni et in Ecclesiis de Fringe, Choella, Chomonteti, Castellionis, Sallanchiæ, et Sanctæ Mariæ de Ripa.